સ્મૃતિએ ભારતને ઇંગ્લૅન્ડ, શ્રીલંકા અને સાઉથ આફ્રિકા વિરદ્ધ સિરીઝ જીતાડવામાં અગત્યની ભૂમિકા ભજવી હતી. 

22 વર્ષના આ ખેલાડીએ વર્ષ 2018માં 12 વન ડે ઇન્ટરનેશનલ મૅચમાં 669 રન કર્યા હતા. 

જેમાં 66.90ની ઍવરેજ અને 130.67ના સ્ટ્રાઇક રેટ સાથે સાથે સાત અર્ધસદી, તેમજ આફ્રિકા સામેની સદીનો પણ સમાવેશ થાય છે. 

આ ઍવૉર્ડ સ્વીકારતાં સ્મૃતિ મંધાનાએ કહ્યું, "ઍવૉર્ડ્ઝ ખાસ હોય છે, કારણ કે જ્યારે તમે વધુ રન કરો છો, ત્યારે ઇચ્છો છો કે તમારી ટીમ જીતે." 

"પણ તમારી મહેનતની જ્યારે આ પ્રકારે નોંધ લેવાય છે, ત્યારે તમને વધુ મહેનત કરીને તમારી ટીમ માટે વધુ સારું કામ કરવાનું પ્રોત્સાહન મળે છે."

આઈસીસીને તેણે જણાવ્યું છે, "આફ્રિકા સામે સદી કર્યાનો મને ખૂબ સંતોષ હતો, તેમજ ઑસ્ટ્રેલિયા અને ઇંગ્લૅન્ડ સામેની સિરીઝ પણ સારી રહી. "

અગિયાર વર્ષે ભારતને આ ઍવૉર્ડ ફરી મળ્યો

આ સન્માન પ્રાપ્ત કરનારા સ્મૃતિ બીજા ભારતીય ખેલાડી છે. 

આ પહેલાં વર્ષ 2007માં ઝુલન ગોસ્વામીને આ ઍવૉર્ડ મળ્યો હતો. 

સ્મૃતિએ આઈસીસીને જણાવ્યું હતું, "ઘણા લોકો એવું કહેતાં કે હું ભારતીય પીચ પર સારું પ્રદર્શન કરતી નથી." 

"તેથી મારે મારી જાતને સાબિત કરવાની હતી. આ જુસ્સાએ મને સારી ખેલાડી બનાવી." 

"ત્યારબાદ વીમેન્સ ટી-20 વર્લ્ડ કપની પહેલી ચાર મૅચ અમારા માટે યાદગાર રહી."

"સ્મૃતિને આઈસીસીની વીમેન્સ ટીમ ઑફ ધ યરમાં પણ હરમનપ્રીત કૌર સાથે સ્થાન મળ્યું છે. "

દ્રવિડે આપેલા બૅટથી વડોદરાની પીચ પર બેવડી સદી

2013માં વડોદરાની ઍલેમ્બિક પીચ પર વેસ્ટ ઝોનની અન્ડર-19 વન ડે ટુર્નામેન્ટમાં 138 બૉલમાં 32 ફોર સાથે બેવડી સદી ફટકારીને સ્મૃતિ જાણીતા થયેલા. 

એ વખતે ટાઇમ્સ ઑફ ઇન્ડિયામાં છપાયેલા એક ઇન્ટરવ્યૂ મુજબ એ મૅચમાં સ્મૃતિ રાહુલ દ્રવિડે તેને ભેટ મળેલા બૅટથી રમ્યા હતા. 

રાહુલ દ્રવિડની સાઇન વાળા બૅટ વિશે વાત કરતાં તેમણે કહેલું, "આ જ બૅટથી મેં વન ડે ઇન્ટરનેશનલ અને ટી-20 રમવાની શરૂઆત કરેલી." 

"જ્યારથી મેં દ્રવિડ સરના બૅટથી રમવાનું શરુ કર્યું ત્યારથી હું સારો સ્કોર કરું છું. મારી મમ્મી એક વખત બૅંગ્લુરૂ ગઈ હતી, ત્યારે દ્રવિડ સરની મુલાકાત લીધી હતી."

"તેમને જ્યારે મમ્મીએ મારા ક્રિકેટના શોખ વિશે કહ્યું તો દ્રવિડ સરે તેમનું પ્રૅક્ટિસ બૅટ મારા માટે મોકલ્યું હતું."

તમે આ વાંચ્યું કે નહીં?

ભાઈ સાથે બૅટિંગ પ્રેક્ટિસ

વન ડે ક્રિકેટમાં સ્મૃતિએ અમદાવાદથી રમવાની શરૂઆત કરેલી તેમજ ટી-20માં વડોદરાથી કરી હતી. 

ટાઇમ્સ... \n\nમને ઉપરના લેખ માટે સારું શીર્ષક આપો.
ભારતની સ્મૃતિ મંધાનાને આઇસીસીની ક્રિકેટર ઑફ ધ યર